**ชื่อผลงาน** การพัฒนาทักษะการสร้างสรรค์ผลงานทัศนศิลป์โดยใช้วัสดุทดแทนพู่กัน

**ชื่อผู้นำเสนอ** นางสาวธิติมา ธัญญาทิพย์

 **กลุ่มสาระการเรียนรู้**ศิลปะ **โรงเรียน**คิชฌกูฏวิทยา

**1. ความสำคัญขององค์ความรู้**

 จากการเรียนวิชาทัศนศิลป์ ครูให้นักเรียนสร้างสรรค์ผลงานทัศนศิลป์ โดยการสร้างสรรค์ผลงานในการใช้วัสดุที่หาได้ในท้องถิ่นมาใช้ สร้างสรรค์ผลงานตามจินตนาการ สามารถใช้วัสดุที่นำมาทดแทนพู่กันมีลักษณะและคุณสมบัติแตกต่างกัน แบ่งเป็น 2 ประเภท คือ วัสดุที่ได้จากธรรมชาติ และวัสดุสังเคราะห์ เมื่อได้ทำกิจกรรมนี้ซ้ำๆ ทำให้มีความรู้ความเข้าใจในวัสดุประเภทต่างๆ จนสามารถทำการทดสอบและเกิดการสร้างสรรค์ผลงานทัศนศิลป์ที่ดีที่สุด จากการใช้วัสดุ ทดแทนพู่กันได้ ทำให้ประหยัด และส่งเสริมความคิดริเริ่มสร้างสรรค์ เกิดผลจากการเรียนรู้ ผ่านเกณฑ์การประเมินที่ครูตั้งไว้ได้ และยังนำวิธีการสร้างสรรค์ผลงานทัศนศิลป์โดยใช้วัสดุทดแทนพู่กันนี้ไปใช้ในการเรียนรู้วิชาอื่นๆ

**2. วัตถุประสงค์และเป้าหมายของการดำเนินงาน**

1) เพื่อพัฒนาการเรียนรู้ให้เข้าใจและนำไปใช้ได้

2) เพื่อเสริมสร้างให้ตนเองมีทักษะในการสร้างสรรค์ผลงานทัศนศิลป์ มีความคิดริเริ่มสร้างสรรค์

3) เพื่อสร้างทักษะการเรียนรู้ในการใช้วัสดุที่หาได้ในท้องถิ่นมาใช้สร้างสรรค์ผลงาน

**3. ขั้นตอนการดำเนินงาน**

 **ขั้นที่ 1** การวางแผนการเลือก วัสดุทดแทนพู่กัน วัสดุที่ใช้การศึกษาหาความรู้ ได้แก่ วัสดุธรรมชาติ และวัสดุสังเคราะห์ ดังนี้

 1. **วัสดุธรรมชาติ** ไม้ไผ่ทุบปลาย กิ่งไม้แห้ง ไม้กวาดดอกหญ้า กาบมะพร้าวแห้ง ดอกหญ้าแห้ง บวบแห้ง ขนไก่

 **2. วัสดุสังเคราะห์**  ยางลบ ฟิวเจอร์บอร์ด เศษผ้า ฟองน้ำ สำลี สก็อตไบรท์ เศษพลาสติก กระดาษแข็ง เศษโฟม กระดาษทิชชู โฟมอัด แปรงสีฟัน

 **ขั้นที่ 2** ทำการสร้างสรรค์ผลงานทัศนศิลป์ โดยใช้วัสดุที่หาได้ในท้องถิ่น

**ขั้นที่ 3** ศึกษาผลของการใช้วัสดุประเภทต่างๆ ด้วยตนเองโดย การนำวัสดุทดแทนพู่กันที่สามารถนำมาใช้ในการสร้างสรรค์ผลงานได้ดีที่สุด

**4. ผลการดำเนินงาน/ประโยชน์ที่รับ**

 การเรียนรู้โดยการพัฒนาทักษะการสร้างสรรค์ผลงานทัศนศิลป์โดยใช้วัสดุทดแทนพู่กัน ทำให้มีความรู้ความเข้าใจในเรื่องที่เรียนได้เป็นอย่างดี มีความเชื่อมั่นในตนเองกล้าคิด กล้าทำ กล้าแสดงออก เกิดความชำนาญและมีทักษะในการใช้วัสดุทดแทนพู่กันในการสร้างสรรค์ผลงานทัศนศิลป์ที่สูงขึ้น

 **5. ปัจจัยความสำเร็จ**

การทำซ้ำๆ สม่ำเสมอ ในทุกๆเรื่องที่เรียนรู้ และครูช่วยแนะนำจะทำให้เกิดความรู้ ความมั่นใจ ประสบความสำเร็จในด้านการเรียน และการทำกิจกรรมต่างๆ

**6. บทเรียนที่ได้รับ**

 เกิดความรับผิดชอบในการทดลอง สามารถเลือกใช้วัสดุที่มีอยู่ตามธรรมชาติ หรือวัสดุเหลือใช้นำมาสร้างสรรค์งานศิลปะได้อย่างสร้างสรรค์ และรู้คุณค่าของวัสดุที่ใช้แล้วหรือเหลือใช้จากการทำกิจกรรมต่างๆ ในชุมชนและครอบครัว ได้เลือกสรรอุปกรณ์ในการสร้างสรรค์งานศิลป์อย่างอิสระ และมีรูปแบบการสร้างงานใหม่ๆ ได้เป็นอย่างดี

**7. การเผยแพร่/การได้รับการยอมรับ**

- ได้นำเอาผลที่เกิดจากการพัฒนาทักษะการใช้วัสดุทดแทนพู่กัน เผยแพร่ความรู้ให้เพื่อนและรุ่นน้อง

- เผยแพร่ผลงานออนไลน์

- การจัดป้ายนิเทศในโรงเรียน